عبد الوافي لفتيت

عبد الوافي لفتيت (خلاق ف 29 شتنبر 1967 ف تفرسيت، إقليم الناظور) سياسي مغريبي و كادر ف وزارة الداخلية، سبقليه كان والي د جهة الرباط سلا قنيطرة بين 2014 و 2017. ف 5 أبريل 2017 تعين وزير د الداخلية من بعد ما تّعزل محمد حصاد يامات لحتجاجات د لحسيمة.

لفتيت مهندس متخرّج من مدرسة لپوليتيكنيك د باريز و من مدرسة لقناطر و الطرقان د باريز.

لكاريير ديالو بدات ف الوظيفة العمومية بحيت خدم ف لپروجيات د لمراسي (جمع مرسى).

ف 2016 كانت سميتو هي اللولة لّي بانت ف القضية د خدام الدولة.

 قرايتو و لكاريير ديالو 
 حصل على ديپلوم من مدرسة «الپوليتكنيك» ف باريس عام 1989، و ديپلوم المدرسة الوطنية د لقناطر و الطرقان ف نفس المدينة عام 1991.
 نضم ل مكتب ستغلال لمراسي و تولى بين عوام 1992 و 2002 إدارة مديريات لمراسي ف أݣادير و آسفي و طنجة.
 ف 1 ماي 2002، تعين مدير ديال لمركز الجهوي د لإستثمار ف طنجة - تطوان.
 ف 13 شتنبر 2003، عينو الملك محمد السادس عامل على إقليم الفحص أنجرة ف أقصى الشمال الغربي.
 و ف أكتوبر 2006، تعين عامل على إقليم الناظور ف منطقة الريف.
 عينو الملك يوم 9 مارس 2010 رئيس مدير عام ديال شركة التهيئة لإعادة توظيف المنطقة المينائية ديال طنجة المدينة.
 ف 24 يناير 2014، عينو الملك والي على جهة الرباط سلا زمور زعير، و عامل على عمالة الرباط.
 عينو الملك يوم 5 أبريل 2017 وزير د الداخلية.

 مصادر 

تصنيف:سياسي مغريبي
تصنيف:وزير داخلية د لمغريب
تصنيف:زيادة 1967
تصنيف:وزير مغريبي
تصنيف:سياسي لامنتامي
تصنيف:ناس حيين
تصنيف:ناس تزادو ف تفرسيت
تصنيف:ريافة